«10 жылға сотталуы мүмкін»: Шымкентте жалған полицейлер ұсталды
DATE: 08:40, 26 Сәуір 2024 | GMT +5
TITLE: «10 жылға сотталуы мүмкін»: Шымкентте жалған полицейлер ұсталды
URL: https://kaz.inform.kz/news/10-zhilga-sottalui-mumkn-shimkentte-zhalgan-politseyler-ustaldi-74b35d/
META: DATE: 08:40, 26 Сәуір 2024 | GMT +5
TOTAL WORDS: 131
AUTHOR(S):
TEXT: «Қаскүнемдер полиция қызметкерлерінің атын жамылып, тұрақты түрде ақша бопсалаумен айналысып, «қорғауға» аламыз деп, ай сайын төлем талап еткен. Күдіктілердің бірінен полиция қызметкерінің жалған қызметтік куәлігі тәркіленді. Ал екінші күдікті алаяқтық үшін бұрын сотталған болып шықты. Мұндай әрекеттер өз міндеттерін адал атқаратын ішкі істер органдары қызметкерлерінің беделіне нұқсан келтіреді. Сондықтан оларға қатаң түрде тосқауыл қойылатын болады», – деді департамент бастығы – ІІМ ресми өкілі Шыңғыс Алекешев. Оның айтуынша, күдіктілердің барлығы ұсталып, уақытша ұстау изоляторына қамалды. Бопсалау, тонау және билік өкілі атағын өз бетінше иемденіп алу фактілері бойынша қылмыстық іс қозғалды. Қазір олардың осыған ұқсас басқа қылмыстарға қатысы бар-жоғы тексеріліп жатыр. Қаскөйлер 10 жылға дейін бас бостандығынан айырылуы мүмкін. Бұған дейін Шымкент Полиция департаменті есірткі қылмысына қарсы іс-қимыл басқармасының қызметкерлері жедел іс-шаралар барысында есірткі заттарын өткізумен айналысып жүрген Алматы тұрғынын құрықтағанын жазған едік
